ΓΡΑΠΤΗ ΕΡΩΤΗΣΗ E-2613/01

υποβολή: Lousewies van der Laan (ELDR)και Bob van den Bos (ELDR) προς την Επιτροπή

(27 Σεπτεμβρίου 2001)

Θέμα: Σύλληψη 52 ομοφυλόφιλων στην Αίγυπτο — συνέπειες για την ευρω-μεσογειακή συμφωνία

Στις 11 Μαΐου 2001, άνδρες της αιγυπτιακής αστυνομίας έκαναν αιφνιδιαστική έρευνα στο Queen Boat στο Κάιρο. Πενήντα δύο άνδρες συνελήφθησαν κατηγορούμενοι ότι προέβαιναν σε ανήθικες πράξεις και ότι προσέβαλαν τα θεία. Οι εφημερίδες του Καΐρου δημοσίευσαν τα ονόματα, τις φωτογραφίες και τις διευθύνσεις των ατόμων αυτών. Η Διεθνής Αμνηστία και το Παρατηρητήριο των Ανθρωπίνων Δικαιωμάτων εξέφρασαν σοβαρή ανησυχία για την τύχη των ατόμων αυτών πιστεύοντας ότι οι κατηγορούμενοιπέστησαν βασανιστήρια στη φυλακή και ότι δεν θα έχουν το δικαίωμα προσφυγής σε ανώτερο δικαστήριο.

Το ευρύ κοινό πιστεύει ότι οι πενήντα δύο άνδρες συνελήφθησαν μόνο λόγω των σεξουαλικών τους προτιμήσεων και διότι άσκησαν το δικαίωμα της ελευθερίας του συνέρχεσθαι που τους παρέχουν οι διάφορες συνθήκες τις οποίες έχει κυρώσει η Αίγυπτος.

1. Ποιες από τις συνθήκες που έχει κυρώσει η Αίγυπτος κρίνονται κατά την Επιτροπή ως παραβιασθείσες από την ανωτέρω δίκη·

2. Τί μέτρα έλαβε η Επιτροπή και ποιες ενέργειες προτίθεται να αναλάβει στο εγγύς μέλλον για την εξασφάλιση της ελευθέρωσης των 52 ανδρών·

3. Στις 25 Ιουνίου 2001, η Επιτροπήπέγραψε την ευρω-μεσογειακή συμφωνία μεταξύ της ΕΕ και της Αραβικής Δημοκρατίας της Αιγύπτου. Τη στιγμή τηςπογραφής ήταν ήδη γνωστό το ανωτέρω συμβάν. α) Συζητήθηκε το θέμα των συλλήψεων αυτών στις διαπραγματεύσεις για τη συμφωνία· Εάν ναι, για ποιον λόγοπεγράφη η συνθήκη χωρίς την παροχή εγγυήσεων από τις αρχές της Αιγύπτου σε ό,τι αφορά την τύχη αυτών των 52 ατόμων· Εάν όχι, γιατί όχι· β) Εξέφρασαν κάποια από τα κράτη μέλη την επιθυμία να μην επικυρώσουν τη συνθήκη έως ότου ελευθερωθούν και οι 52 άνδρες· Εάν κάποιο κράτος μέλος αποφασίσει να μην επικυρώσει μία συνθήκη, ποιες θα είναι οι συνέπειες·

4. Σύμφωνα με ίδιες πληροφορίες της Επιτροπής, η ΕΕ αποτελεί τον σημαντικότερο εμπορικό εταίρο της Αιγύπτου. Επιπλέον, η Αίγυπτος είναι μείζων αποδέκτης της κοινοτικής οικονομικής συνεργασίας. Ποιες άλλες συνέπειες στις ευρω-αιγυπτιακές σχέσεις μπορεί να έχει η δίκη, ιδίως σε ό,τι αφορά τα ποσά και την κατανομή της χρηματοδότησης στο πλαίσιο του προγράμματος MEDA;

Απάντηση του κ. Patten εξ ονόματος της Επιτροπής

(14 Νοεμβρίου 2001)

Οι 52 ομοφυλόφιλοι που συνελήφθησαν στο Queen Boat στην Αίγυπτο, κατηγορούνται για ανήθικη συμπεριφορά και, σε μία περίπτωση, και για προσβολή των θείων. Οι περιπτώσεις τους (με μία εξαίρεση) θα εκδικαστούν με βάση τη νομοθεσία για την κρατική ασφάλεια που προσφέρει περιορισμένα δικαιώματα προσφυγής. Αν και δεν έχουν ακόμα ολοκληρωθεί οι δίκες, ένας νεαρός κατηγορούμενος που δικάστηκε σε δικαστήριο ανηλίκων, καταδικάστηκε σε τρία χρόνια φυλάκισης.

Αν και οι δίκες δεν έχουν ακόμα ολοκληρωθεί, ο εισαγγελέας αντέκρουσε τους ισχυρισμούς ότι οι περιπτώσεις καταπατούν τα ανθρώπινα δικαιώματα ή την ελευθερία του συνέρχεσθαι. Ωστόσο, πολλοί κατηγορούμενοι ανέφεραν ότιπέστησαν σοβαρές κακοποιήσεις στις φυλακές ενώ τα μέσα ενημέρωσης, που δημοσίευσαν τις φωτογραφίες και τις διευθύνσεις των κατηγορουμένων, ανέφεραν επίσης σοβαρά νομικά προβλήματα. Ηπεράσπιση ανέφερε τα θέματα αυτά στο δικαστήριο.

Η αντιπροσωπεία της Επιτροπής και οι πρεσβείες των κρατών μελών παρακολουθούν από κοντά τα γεγονότα και έχουν στείλει παρατηρητές στις δικαστικές συνεδριάσεις. Η Επιτροπή έθιξε το θέμα των συλλήψεων σε ανώτερο επίπεδο, εκφράζοντας την ανησυχία της για ενδεχόμενες σοβαρές συνέπειες. Η κυβέρνηση της Αιγύπτου γνωρίζει ότι η Επιτροπή και τα κράτη μέλη δεν θα διστάσουν να λάβουν τα κατάλληλα μέτρα.

Η μονογραφή της συμφωνίας σύνδεσης μεταξύ της Ένωσης και της Αιγύπτου (η οποία έκλεισε επίσημα τις διαπραγματεύσεις) έγινε τον Ιανουάριο του 2001, πολύ πριν από τη σύλληψη των 52 ομοφυλόφιλων. Κατά τηνπογραφή της συμφωνίας τον Ιούνιο του 2001 εκ μέρους του αρμόδιου για τις εξωτερικές

σχέσεις Επιτρόπου και εκ μέρους της προεδρίας, η Επιτροπή είχε πληροφορηθεί σχετικά με τις συλλήψεις. Ο σεβασμός των ανθρώπινων και πολιτικών δικαιωμάτων αποτελεί ουσιαστικό στοιχείο της συμφωνίας. Είχε τονιστεί τότε, ότι η Επιτροπή ανέμενε ότι το εν λόγω θέμα καθώς και άλλα θέματα, θα επιλύονταν σύμφωνα με το αιγυπτιακό νομικό σύστημα.

Η Επιτροπή είναι πεπεισμένη ότι η νέα συμφωνία σύνδεσης με την Αίγυπτο θα συμβάλει,πό την έννοια αυτή, σημαντικά προσφέροντας ένα πλαίσιο στο εσωτερικό του οποίου θα μπορούν να συζητηθούν και να προωθηθούν τα εν λόγω θέματα.